**Επίθετο ο πολύς, η πολλή, το πολύ**

**1.Να αντιγράψετε το επίθετο στο τετράδιο των εργασιών και να το διαβάσετε πολύ καλά.**

|  |
| --- |
|  Ενικός αριθμός |
| Ονομαστική | ο πολύς | η πολλή | το πολύ |
| Γενική  | του πολύ/ πολλού | της πολλής | του πολύ/ πολλού |
| Αιτιατική  | τον πολύ | την πολλή | το πολύ |
| Κλητική  |  - |  - |  - |
|  Πληθυντικός αριθμός |
| Ονομαστική | οι πολλοί | οι πολλές | τα πολλά |
| Γενική  | των πολλών | των πολλών | των πολλών |
| Αιτιατική  | τους πολλούς | τις πολλές | τα πολλά |
| Κλητική  |  - |  - |  - |

 **Προσοχή !!! Το επίθετο πολύς γράφεται με δύο λλ στον ενικό του θηλυκού γένους και στον πληθυντικό αριθμό και στα τρία γένη.**

**2.Να συμπληρώσετε τα κενά των παρακάτω προτάσεων με τον κατάλληλο τύπο του επιθέτου πολύς- πολλή- πολύ.**

Σήμερα κάνει ……………………… κρύο.

Δε με συμφέρει να δώσω τόσο ………………… χρήματα για μεταχειρισμένο αυτοκίνητο.

Από τότε που έγινε διευθυντής, έχει ……………………. ευθύνες.

Είναι ναυτικός και ταξιδεύει …………………… μήνες διασχίζοντας τους ωκεανούς.

΄Εριξε ……………… βροχή και …………………… δρόμοι πλημμύρισαν.

΄Εχει να κάνει ακόμη ………………… πράγματα και δεν έχει ………………….. χρόνο μπροστά του.

Δε θα μπορέσει να έρθει εξαιτίας των …………………… υποχρεώσεών του.

 **Το επίθετο πολύς συνοδεύει πάντα ουσιαστικά και μπαίνει μπροστά από αυτά.**

**Το επίρρημα πολύ συνοδεύει ρήματα , επίθετα.**

**3.Να υπογραμμίσετε το πολύ στις παρακάτω προτάσεις και να γράψετε στην παρένθεση αν είναι επίθετο ή επίρρημα.**

΄Εχει πολύ διάβασμα. (………………. ) Η μηχανή κάνει πολύ θόρυβο. (……………….. )

Είναι πολύ καλός μαθητής. (……………… ) ΄Εχει θυμώσει πολύ μαζί σου. ( ……………….. )

΄Εχουμε πολύ δρόμο ακόμα. ( ………………. ) Η μητέρα ήταν πολύ ανήσυχη. (……………) Το φαγητό έχει πολύ αλάτι. ( ………………. ) Η Μάρω είχε πολύ πυρετό χθες.(…………….)

**4.Να συμπληρώσετε τα κενά των παρακάτω προτάσεων με το πολλή ή το πολύ.**

Αύριο πρέπει να ξυπνήσω …………………. πρωί γιατί έχω ………………… δουλειά.

Οι επιβάτες του λεωφορείου περίμεναν ………………… ώρα τον οδηγό και ήταν ……………………. ανήσυχοι.

Πρέπει να σταματήσεις την ………………. δουλειά, γιατί κουράζεσαι ………………… .

Η τιμωρία που του επέβαλαν ήταν ……………. αυστηρή. Πίνει ……………….. και κάνει …………………….. φασαρία.

Περιμένει τα αποτελέσματα των εξετάσεων με …………………….. αγωνία.

Το ρολόι, αν και είναι ………………. παλιό, λειτουργεί με …………… μεγάλη ακρίβεια.

Βαρέθηκα …………………… , γιατί περιμένω ………………….. ώρα.